এছাড়া তার চোখের সমস্যাজনিত কারণে অপারেশন করানো হয়। এসব জটিল রোগের জন্য তিনি বিশেষজ্ঞ চিকিৎসকদের তত্ত্বাবধানে ও নিবিড় পর্যবেক্ষণে ছিলেন। কিন্তু মিথ্যা সাজানো ও প্রহসনের মামলায় রাজনীতি হতে দূরে রাখার জন্য সাজা দিয়ে ষড়যন্ত্রমূলকভাবে পুরনো জরাজীর্ণ কারাগারে একাকী রাখা হয়। এতে সুচিকিৎসা না হওয়ায় ধীরে ধীরে তার স্বাস্থ্যের অবনতি হচ্ছে। চিকিৎসকরা বলেন, সরকার কিন্তু খালেদা জিয়ার চিকিৎসার বিষয়ে গা-ছাড়াভাবে মেডিকেল বোর্ড গঠন করে নামমাত্র চিকিৎসা করছে। খালেদা জিয়াকে কারাগার থেকে বিএসএমএমইউতে স্বাস্থ্য পরীক্ষার নামে এনে শুধু এক্সরে করানো হয়। কোনে বিশেষজ্ঞ চিকিৎসক বোর্ড বা তার ব্যক্তিগত চিকিৎসকের মাধ্যমে স্বাস্থ্য পরীক্ষা করা হয়নি। তার কোনো ধরনের চিকিৎসা না দিয়ে শুধু এক্সরে করানো প্রহসনের নামান্তর। তারা বলেন, খালেদা জিয়ার ব্যক্তিগত চিকিৎসকসহ দেশবরেণ্য চিকিৎসকরা তার অবনতিশীল স্বাস্থ্যের অবস্থা নিয়ে সাংবাদিক সম্মেলনের মাধ্যমে দেশবাসীকে অবহিত করেছেন। তারা বর্তমান পরিস্থিতি বিবেচনা করে প্যারালাইসিস, অন্ধত্বসহ তার শারীরিক অবস্থার অবনতির আশঙ্কা প্রকাশ করেছেন। চিকিৎসকরা বলেন, আমরা চিকিৎসকদের পক্ষ হতে দাবি জানাচ্ছি, খালেদা জিয়াকে নিজের ব্যক্তিগত বিশেষজ্ঞ চিকিৎসকদের মাধ্যমে সুচিকিৎসা দেয়া হোক। অন্যথায় অবহেলার কারণে খালেদা জিয়ার কোনো ধরনের স্বাস্থ্যের অবনতি হলে এর দায়ভার সরকারকেই বহন করতে হবে। বিবৃতিদাতাদের মধ্যে রয়েছেন- প্রফেসর ডা. এ কে এম আজিজুল হক, ডা. ফরহাদ হালিম ডোনার, ডা. রফিকুল কবির লাবু, ডা. আবদুস সালাম, ডা. হারুন-অর-রশীদ, ডা. শহীদ হাসান, ডা. শহীদুল আলম, ডা. জহিরুল ইসলাম শাকিল, ডা. এ কে এম মহিউদ্দিন ভূইয়া মাসুম, প্রফেসর ডা. মোস্তাক আহমেদ, ডা. সাহাদাত হোসেন, ডা. হারুন-উর-রশিদ, ডা. এএমএসএম সারফুজ্জামান, ডা. মাহযহারুল ইসলাম দোলন, ডা. সাইফুল ইসলাম, ডা. মিনহাজ রহিম চৌধুরী, ডা. ফজলুল হক, ডা. সেলিম শাকুর, ডা. মলিহা রশিদ, ডা. জিন্নাত আরা, ডা. নিশাত বেগম, ডা. শাহীদুর রহমান, ডা. গাজী আব্দুল হক, ডা. আবদুল মান্নান মিয়া, ডা. সৈয়দ মাহবুবুর রহমান, ডা. খুরশিদ জামিল চৌধুরী, ডা. মঈনুল হাসান সাদিক প্রমুখ। -ডেস্ক